 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ ኣብ ሰለስተ ወርሒ ልዕሊ 133 ደቂ ኣንስትዮ ጾታዊ ዓመጽ ተፈጺሙወን 4 ሰነ 2020 መግለጺ ስእሊ, ትግራይ ኣብ ሰለስተ ወርሒ ልዕሊ 133 ደቂ ኣንስትዮ ጾታዊ ዓመጽ ተፈጺሙወን ኣብ ትግራይ ካብ ወርሒ ለካቲት ክሳብ ግንቦት ኣብ ልዕሊ 133 ደቂ ኣንስትዮን ክልተ ደቂ ተባዕትዮን: ጾታዊ ዓመጽ ተፈጺሙ መተሓባበሪት ፕሮጀክት ፈንድ ስነ ህዝቢ ቤት ጽሕፈት ማሕበር ደቂ ኣንስትዮ ትግራይ ወይዘሮ ለታይ ተስፋይ ንቢቢሲ ኣብ ዝሃበቶ ሓበሬታ ጾታዊ ዓመጽ ሓዊሱ ኣብ ልዕሊ ደቂ ኣንስትዮ ዝፍጸሙ ዘቤታዊ ጥቕዓታት ይውስኹ ኣለው ኢላ ብፍላይ ድሕሪ እቲ ዝርግሐ ኮሮናቫይረስ ንምክልኻል ዝወጽአ ኣዋጅ ኩሎም ዓይነታት ጾታዊ በደላት አዐርዮም ከም ዝወሰኹ ገሊጻ ኣብ ዝሓለፉ ሰለስተ ኣዋርሕ ካብ ዝተፈጸሙ ዓመጻት ኣገዲድካ ምድፋር ኣብዚ ሰሙን ኣብ ልዕሊ ጓል ሰለስተ ዓመትን ትሸዓተ ወርሕን ህጻን ዝተፈጸመ ዝነኣሰ ዕድመ ኮይኑ እቲ ዝዓበየ ዕድመ ድማ 25 እዩ ንዓሰርተ ዓመት ብሰበይተይ ተዓሚጸ ብሰንኪ ኮሮናቫይረስ ምስ ዓማጺየይ ተወሺበ ኣለኹ 32 ጾታዊ ዓመጽ ዝፈጸመ ገበነኛ 32 ዓመታት ማእሰርቲ ተፈሪድዎ ጾታዊ ዓመጽ ዝተፈጸሞም ደቂ ተባዕትዮ ድማ ኣብ ክሊ ዕድመ 12ን 13ን ዝርከቡ እዮም ብተመሳሳሊ ኣብ ዝሓለፈ ዓመት ልዕሊ 560 ጾታዊ ዓመጽ ዝተፈጸመን ደቂ ኣንስትዮ ናብ ማእከላት ሕክምና ምምጽአን እትገልጽ ወይዘሮ ለታይ ካብ ጓል ሸሞንተ ወርሒ ህጻን ክሳብ ጓል 90 ዓመት ወላዲት ግዳያት ከም ዝኾና ሓቢራ በዳሊአን ኣብ ገዝአንውን ኣሎ ዓመጽቲ ኩሎም ኣይኮኑን ካብ ርሑቕ ዝመጽኡ ብዙሓት ደቂ ኣንስትዮ በይዘአን ክኾኑ ብዝግበኦም ወለደን ኣሕዋተን ኣኮታተን ኣዝማደንን ጎረባብተንን ካብ በላዒ ክድሕናሉ ኣብ ዝግበአን ገዝአንን ከባቢአንን እዩ ጥቕዓት ዝበጽሐን ኣብዚ ሰሙን እኳ እንተወሲድና ጓል ኣርባዕተ ዓመት ብጎረባብታ ጥዕቅዓት ተፈጺሙዋ እዩ ኣብቲ ናይ ሓደ ማእከል ግልጋሎት ጾታዊ ዓመጽ ዝበጽሐን ደቂኣንስትዮ ኣገልግሎት ዝረኽባሉ ማእከል ዘሎ ሓበሬታውን ድሕሪ እቲ ኣዋጅ ዘሎ ብዝሒ እንትንርኢ ኣብ ህጻናት ውን ብሰፊሑ የጋጥም ከም ዘሎ እዩ ዘርእየና ትብል ወይዘሮ ለታይ መግለጺ ስእሊ, መተሓባበሪት ፕሮጀክት ፈንድ ስነ ህዝቢ ቤት ጽሕፈት ማሕበር ደቂ ኣንስትዮ ትግራይ ወይዘሮ ለታይ ተስፋይ ካብ እዋን ናብ እዋን እናወሰኸ ዝኸይድ ዘሎ ጾታዊ ዓመጽ ኣብቲ ዓውዲ ዝስራሕ ዘሎ ስራሕቲ ውጽኢታዊ ዘይምዃኑ እዩ ዘርእይ እቲ እንሰርሖ ዘለና ስራሕቲ መሰረታዊ ለውጢ ዘምጽእ ከም ዘይኮነ ዘረድኡ ነገራት ኣለዉ እቲ እንሰርሖ ዘለና ናይ ግንዛበ ምፍጣርን ናይ ሕጊ ከለላን ስራሕቲ መሰረታዊ ለውጢ ከምጽእ ዝኽእል እንተዘይኮይኑ ሱር እቲ ጸገም ኣይፈለጥናዮን ማለት እዩ ትብል ኣብ ዝተፈላለየ ከባቢታት ትግራይ ጾታዊ ዓመጽ ዝበጽሐን ደቂ ኣንስትዮ ኣብ ሪፈራል ሆስፒታል ዓይደር እየን ግልጋሎት ምርመራን ሕክምናን ዝረኽባ ምንጪ ስእሊ, AFP ነቲ ግልጋሎት ንምርካብ ዝመጽኣ ደቂ ኣንስትዮ ዝወስደለን ግዘን ጉልበትን ንምንካይ ማሕበር ደቂ ኣንስትዮ ምስ UNFPA ብምትሕብባር ኣገልግሎት ሓደ ማእከል ኣጣይሶም ካብ ዝሓለፈ ወርሒ ለካቲት ጀሚሩ ኣገልግሎት ኣብ ምሃብ ይርከብ እዚ ማእከል ብፍላይ ኣገዲድካ ምድፋር ዝበጽሐን ደቂ ኣንስትዮ ናይ ፖሊስ ፍትሒ ጥዕናን ምትሕብባርን ስራሕቲ ዘጠቓለለ ኣገልግሎት ንክረኽባ እቶም ክኢላታት ኣብ ሓደ ማእከል ኮይኖም ናይታ ጥቕዓት ዝበጻሓ ጓል ኣንስተይቲ ቃል ዝቕበሉ ግልጋሎት ሕክምና ዝህቡሉን ክሲ ዝምስረተሉን ዝምረሐሉ ስርዓት ኮይኑ ከም ኣድላይነቱ ተወሳኺ ግልጋሎት ዝደልያ እንትህልዋ ድማ ናብ ዝድለ ቦታ ዝለኣኻሉ ማእከል እዩ ኢላ ብተወሳኺ ስነ ልቦናዊ ሕክምና ንዘድልየን ደቂ ኣንስትዮ ድማ ኣብ ከተማ መቐለ ኣብ ዝርከብ እፎይታ መሐብሐቢ ማእከል ግልጋሎት ምሕዋይ ክረኽባ ከም ዝግበር ትገልጽ ስለምንታይ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ? 